**ΔΗΜΟΣ ΤΡΙΚΚΑΙΩΝ**

**Αντιδημαρχία Καθημερινότητας & Καθαριότητας**

**Αγαπητέ καταστηματάρχη,**

Σας υπενθυμίζουμε ότι, σύμφωνα με τον Κανονισμό Καθαριότητας & Προστασίας Περιβάλλοντος του Δήμου Τρικκαίων, οι υπεύθυνοι των καταστημάτων οφείλουν να συσκευάζουν **σε πλαστικές ανθεκτικές σακούλες καλά κλεισμένες** τα ευπαθή και δύσοσμα απόβλητα (κρέατα, κόκαλα, εντόσθια, ψάρια, υπολείμματα τροφών, φύλλα λαχανικών, σάπια φρούτα κ.λπ.) και να τα τοποθετούν μέσα στους κάδους απορριμμάτων το πολύ μία ώρα πριν την διέλευση του απορριμματοφόρου.

Σε καμιά περίπτωση δεν επιτρέπεται η εναπόθεση απορριμμάτων χύμα εντός ή εκτός των κάδων. **Επίσης τα χαρτοκιβώτια να σπάζονται, να δένονται σε δέματα και να τοποθετούνται δίπλα στους μπλε κάδους.**

Ευελπιστούμε στην συνεργασία σας.

Παρακαλείσθε για τη συμμόρφωση σας με τις παραπάνω υποχρεώσεις. **Διαφορετικά θα βρεθούμε στη δυσάρεστη θέση επιβολής των προβλεπομένων στον Κανονισμό προστίμων τα οποία ανέρχονται μέχρι του ποσού των 600€.**

**Ο Αντιδήμαρχος**

**Καθημερινότητας & Καθαριότητας**

**Δημήτριος Βασταρούχας**